ΚΑΝΟΝΙΣΜΟΣ (ΕΚ) αριθ. 774/94 ΤΟΥ ΣΥΜΒΟΥΛΙΟΥ της 29ης Μαρτίου 1994 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η Κοινότητα διαπραγματεύθηκε νέες δασμολογικές παραχωρήσεις στο πλαίσιο του άρθρου XXVIII της GATT 7 ότι οι διαπραγματεύσεις αυτές κατέληξαν σε συμφωνίες με την Αργεντινή, τη Βραζιλία, τον Καναδά, την Πολωνία, τη Σουηδία και την Ουρουγουάη 7 ότι οι συμφωνίες αυτές εγκρίθηκαν με την απόφαση του Συμβουλίου της 20ής Δεκεμβρίου 1993 (1) 7

ότι οι συμφωνίες αυτές προβλέπουν το άνοιγμα κατά την 1η Ιανουαρίου 1994 ετήσιων δασμολογικών ποσοστώσεων υπό ορισμένους όρους για το βόειο κρέας υψηλής ποιότητας που υπάγεται στους κωδικούς ΣΟ 0201 30 00, 0202 30 90, 0206 10 95 και 0206 29 91, για το χοίρειο κρέας που υπάγεται στους κωδικούς ΣΟ 0203 19 13 και 0203 29 15, για το κρέας πουλερικών που υπάγεται στους κωδικούς ΣΟ 0207 41 10, 0207 41 71, 0207 42 10, 0207 42 11 και 0207 42 71, για το σιτάρι και το σμιγάδι που υπάγονται στους κωδικούς ΣΟ 1001 10 00 και 1001 90 99 και για τα πίτουρα εν γένει και άλλα υπολείμματα που υπάγονται στους κωδικούς ΣΟ 2302 30 10, 2302 30 90, 2302 40 10 και 2303 40 20 7 ότι κατά συνέπεια είναι αναγκαίο να ανοιχθούν οι ποσοστώσεις αυτές από την 1η Ιανουαρίου 1994 7

ότι οι εν λόγω συμφωνίες αφορούν απροσδιόριστη περίοδο 7 ότι θα πρέπει, κατά συνέπεια, προκειμένου να υπάρξει ορθολογιστική οργάνωση και αποτελεσματικότητα, να ανοιχθούν οι ποσοστώσεις επί πολυετούς βάσεως 7

ότι μπορεί να αποδειχθεί σκόπιμο η θέσπιση καθεστώτος που να εγγυάται τη φύση, την προέλευση και την καταγωγή των προϊόντων 7 ότι στην περίπτωση αυτή θα πρέπει, ενδεχομένως, οι εισαγωγές στο πλαίσιο αυτών των νέων δασμολογικών παραχωρήσεων να υπόκεινται στην προσκόμιση πιστοποιητικού γνησιότητας 7

ότι μπορεί να αποδειχθεί σκόπιμη η κατανομή αυτών των εισαγωγών στη διάρκεια του έτους ανάλογα με τις ανάγκες της κοινοτικής αγοράς 7 ότι στην περίπτωση αυτή κρίνεται κατάλληλο ένα σύστημα χρησιμοποίησης των ποσοστώσεων βασισμένο στην προσκόμιση πιστοποιητικών εισαγωγής 7

ότι η έγκριση από το Συμβούλιο των προαναφερθεισών συμφωνιών καθιστά περιττό το καθεστώς που προβλέπεται στον κανονισμό (ΕΟΚ) αριθ. 1058/88 του Συμβουλίου της 28ης Μαρτίου 1988 για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σπόρων των δημητριακών, εκτός από το καλαμπόκι και το ρύζι, και την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (2) 7 ότι θα πρέπει κατά συνέπεια να καταργηθεί ο κανονισμός αυτός 7

ότι οι λεπτομέρειες εφαρμογής του παρόντος κανονισμού, και κυρίως οι απαραίτητες διατάξεις για την ορθή διαχείριση των ποσοστώσεων, πρέπει να θεσπιστούν με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3) ή στα αντίστοιχα άρθρα των κανονισμών για την κοινή οργάνωση των αγορών, τις οποίες αφορά το άνοιγμα ποσοστώσεων 7

ότι ο κανονισμός (ΕΟΚ) αριθ. 234/79 του Συμβουλίου της 5ης Φεβρουαρίου 1979 σχετικά με τη διαδικασία προσαρμογής του κοινού δασμολογίου που χρησιμοποιείται για γεωργικά προϊόντα (4) και ο κανονισμός (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (5) προβλέπουν ήδη τη δυνατότητα για την Επιτροπή να επιφέρει τις αναγκαίες τροποποιήσεις και τεχνικές προσαρμογές στον παρόντα κανονισμό μετά από την τροποποίηση της συνδυασμένης ονοματολογίας και των κωδικών Taric 7 ότι οι προσαρμογές των όγκων και των άλλων όρων των ποσοστώσεων που θεσπίστηκαν, ενδεχομένως, από το Συμβούλιο θα απαιτήσουν επίσης τροποποιήσεις του παρόντος κανονισμού 7 ότι, για λόγους απλοποίησης, θα πρέπει να υπάρξει πρόβλεψη ώστε η Επιτροπή να μπορεί, σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 ή στους άλλους προαναφερθέντες κανονισμούς, να επιφέρει αυτές τις τροποποιήσεις και προσαρμογές στον παρόντα κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται ετήσια κοινοτική δασμολογική ποσόστωση συνολικού όγκου 18 000 τόνων, εκφρασμένου σε βάρος του προϊόντος, για το βόειο κρέας υψηλής ποιότητας, νωπό, διατηρημένο με απλή ψύξη ή κατεψυγμένο που υπάγεται στους κωδικούς ΣΟ 0201 και 0202, καθώς και για τα προϊόντα που υπάγονται στους κωδικούς ΣΟ 0206 10 95 και 0206 29 91.

2. Στο πλαίσιο της ποσόστωσης, ο εφαρμοζόμενος δασμός του κοινού δασμολογίου που εφαρμόζεται καθορίζεται σε 20 % και η μεταβλητή εισφορά σε 0 %.

Άρθρο 2

1. Ανοίγεται ετήσια κοινοτική δασμολογική ποσόστωση συνολικού όγκου 7 000 τόνων, για το χοίρειο κρέας, νωπό, διατηρημένο με απλή ψύξη ή κατεψυγμένο που υπάγεται στους κωδικούς ΣΟ 0203 19 13 και 0203 29 15.

2. Στο πλαίσιο της ποσόστωσης, η μεταβλητή εισφορά καθορίζεται σε 0 %.

Άρθρο 3

1. Ανοίγεται ετήσια κοινοτική δασμολογική ποσόστωση συνολικού όγκου 15 500 τόνων, για το κρέας από πετεινούς ή κότες που υπάγεται στους κωδικούς ΣΟ 0207 41 10, 0207 41 41 και 0207 41 71.

2. Στο πλαίσιο της ποσόστωσης, η μεταβλητή εισφορά καθορίζεται σε 0 %.

Άρθρο 4

1. Ανοίγεται ετήσια κοινοτική δασμολογική ποσόστωση συνολικού όγκου 2 500 τόνων, για το κρέας από γάλους ή γαλοπούλες που υπάγεται στους κωδικούς ΣΟ 0207 42 10, 0207 42 11 και 0208 42 71.

2. Στο πλαίσιο της ποσόστωσης, η μεταβλητή εισφορά καθορίζεται σε 0 %.

Άρθρο 5

1. Ανοίγεται ετήσια κοινοτική δασμολογική ποσόστωση συνολικού όγκου 300 000 τόνων, για το σιτάρι ποιότητας που υπάγεται στους κωδικούς ΣΟ 1001 10 00 και 1001 90 99.

2. Στο πλαίσιο της ποσόστωσης, η μεταβλητή εισφορά καθορίζεται σε 0 %.

Άρθρο 6

1. Ανοίγεται ετήσια δασμολογική ποσόστωση συνολικού όγκου 475 000 τόνων, για τα πίτουρα εν γένει και τα άλλα υπολείμματα σιταριού και άλλων δημητριακών εκτός του καλαμποκιού και του ρυζιού που υπάγονται στους κωδικούς ΣΟ 2302 30 10, 2302 30 90, 2302 40 10 και 2302 40 90.

2. Στο πλαίσιο της ποσόστωσης, η μεταβλητή εισφορά καθορίζεται σε 0 %. Ο εφαρμοζόμενος δασμός του κοινού δασμολογίου καθορίζεται σε 40,80 Ecu ανά τόνο για τα προϊόντα που υπάγονται στους κωδικούς ΣΟ 2302 30 10 και 2302 40 10, σε 83,40 Ecu ανά τόνο για τα προϊόντα που υπάγονται στους κωδικούς ΣΟ 2302 30 90 και σε 83,00 Ecu ανά τόνο για τα προϊόντα που υπάγονται στον κωδικό ΣΟ 2302 40 90.

Άρθρο 7

Οι λεπτομέρειες εφαρμογής του παρόντος κανονισμού και, κατά περίπτωση:

α) οι διατάξεις που εγγυώνται τη φύση, την προέλευση και την καταγωγή του προϊόντος 7

β) οι διατάξεις που αφορούν την αναγνώριση του εγγράφου το οποίο καθιστά δυνατή την εξακρίβωση των εγγυήσεων που παρέχονται στο στοιχείο α) και

γ) οι όροι έκδοσης και η διάρκεια ισχύος των πιστοποιητικών εισαγωγής

θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 και στα αντίστοιχα άρθρα των άλλων κανονισμών για την κοινή οργάνωση των σχετικών αγορών.

Άρθρο 8

Σε περίπτωση που το Συμβούλιο αποφασίσει να τροποποιήσει τις ποσότητες και τους άλλους όρους του καθεστώτος ποσοστώσεων που προβλέπονται στον παρόντα κανονισμό, οι τροποποιήσεις που θα προκύψουν για τον παρόντα κανονισμό στη συνέχεια θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 ή στα αντίστοιχα άρθρα άλλων κανονισμών περί κοινής οργανώσεως των σχετικών αγορών.

Άρθρο 9

Ο κανονισμός (ΕΟΚ) αριθ. 1058/88 καταργείται.

Άρθρο 10

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. L 47 της 18. 2. 1994, σ. 1.

(2) ΕΕ αριθ. L 104 της 23. 4. 1988, σ. 1.

(3) ΕΕ αριθ. L 148 της 28. 6 1968, σ. 24. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3611/93 (ΕΕ αριθ. L 328 της 29. 12. 1993, σ. 7).

(4) ΕΕ αριθ. L 34 της 9. 2. 1979, σ. 2. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3209/89 (ΕΕ αριθ. L 312 της 27. 10. 1989, σ. 5).

(5) ΕΕ αριθ. L 256 της 7. 9. 1987, σ. 1. Κανονισμός όπως τροποποιήθηκε τελευταία από τον κανονισμό αριθ. 534/94 (ΕΕ αριθ. L 68 της 11. 3. 1994, σ. 5).